stanford-oval/wikipedia huggingface dataset:
Bratz
Televisiosarjan päähenkilöt ja juoni

Piirrossarjassa nuoret tytöt Cloe, Sasha, Jade ja Yasmin perustavat lehden, mutta kilpailevan Your Thing -lehden päätoimittaja Burdine Maxwell yrittää apureineen tuhota sen. Tyttöjen motiivi oman toimituksen perustamiseen on Jaden erottaminen Your Thing -lehden palveluksesta. Yhteisvoimin perustettu uusi lehti saavuttaa suuren suosion.
Cloe on vaaleahiuksinen ja sinisilmäinen (niin sanottu "Draamamamma"). Cloella on myös vilkas mielikuvitus (Esimerkiksi aivastaminen voi johtaa hänen mielestään johonkin vakavaan) ja hänen lempinimensä on "Angel" eli enkeli. Cameron on Cloen ihastus.
Sasha on ruskeaihoinen ja -tukkainen, mukava, vaikkakin melko temperamenttinen tyttö, jota kutsutaan joskus pupuseksi "Bunny Boo". Yhdessä vaiheessa Sasha meinasi lopettaa työnsä Bratz-lehdessä ja ruveta huippumalliksi. Sasha pitää musiikista, varsinkin hiphopista.
Jade on ystävällinen ja käyttää joskus hauskoja sanavalintoja. Jade on ollut Burdinella töissä. Jaden lempinimi on "Cool Kat", ehkä osittain siksi että hän myös omistaa kissan nimeltä Mica. Jade on ulkonäöltään aasialaistyylinen. Hänellä on mustat hiukset (yleensä otsatukka) ja vaalea iho. Jadea sanotaan muodin supersankariksi
Yasmin on lojaali ystävilleen. Yasmin pitää eläimistä, ja hänen lempinimensä on "Pretty Princess". Yasminilla on kauneuspilkku vasemmanpuoleisen silmän alakulmassa. Hänellä on ruskeat silmät ja hiukset. Iho on tummempi kuin Cloella ja Jadella, mutta vaaleampi kuin Sashalla.
Burdine Maxwell on Bratzien vihollinen, joka haluaa tuhota heidän lehtensä. Burdine kutsuu itseään "Muodin kruunaamattomaksi kuningattareksi". Hän on kilpailevan lehden päätoimittaja. Burdine yrittää saada koko maailman rakastamaan pinkkiä väriä, jotta kaikki ihatuisivat myös hänen vaaleanpunaiseen lehteensä. Burdine toistelee usein manausta "Voi pyhä pinkki!" Burdine omistaa vaaleanpunaisen kiinanharjakoiran.
Kaksoset Kirstee ja Kaycee ovat töissä Burdinella. Kaksoset ovat kaikkien mielestä rasittavia. He pukeutuvat aina pinkkeihin mekkoihin. Kaycee satuttaa nenänsä alinomaa, ja se onkin leikattu monesti, mistä johtuen hänen nenässään on laastari. Ja kuten Sasha sanoi, "lentävät esineet vaan aina osuvat siihen". Hänen suustaan tuttu lause kuuluu: "Au, mun nenä!" Kirstee puolestaan sotkee usein mekkonsa. Kirsteen ja Kayceen tapana on sanoa yhdessä "Niinh!" ja lyödä samalla peppunsa yhteen.
Cameron on Cloen ihastus. Myös kaksoset Kirstee ja Kaycee ovat ihastuneet Cameroniin. Hänellä on siniset silmät ja vaaleat hiukset. Cameronia kutsutaan liekiksi, "Flame".
Dylan on usein kuvattu sarjassa itsevarmana ja Bratzien mielestä hiukan rasittavana. Hän on Cameronin paras ystävä. Nukeissa Dylan on nähty usein kiharatukkaisena, ja hänen lempinimensä on "Fox", eli kettu, koska hän on viekas.
Tunnetuimpia nukkesarjoja

Bratz Funk 'N' Glow, 2002: Cloe, Jade, Meygan, Dana Sasha ja Yasmin bilevaatteissa. Mukana nukelle pieniä koruja ja takki, jossa valotoiminto.
Slumber Party 2003: Cloe, Jade, Meygan, Sasha ja Yasmin pyjamassa. Meikki on nukeilla vaaleampi kuin yleensä. Mukana nukelle pakkauksessa mm. unilelu, hammasharja ja -tahna, päiväkirja, lankapuhelin, kylpytakki ja aamutossut.
Formal Funk 2003: Cloe, Dana, Jade, Sasha, Yasmin, Cameron, Dylan, Eitan ja Koby juhlapuvuissa. Nukeilla mukana paljon pieniä tavaroita.
Wintertime Wonderland 2003: Talviasuissa Cloe, Dana, Jade, Sasha ja Yasmin. Mukana nukella jokin talviurheiluväline, esimerkiksi kelkka, sukset ja lumilauta sekä pienempiä tavaroita kuten kännykkä ja kaakaomuki. Pakkauksen kantokahvassa pehmeää tekoturkiskangasta.
Twiins 1st Edition 2004: Pakkauksessa kaksoset Phoebe ja Roxxi. Myöhemmin on valmistettu myös muita kaksosia.
Brithday bash 2005 :Tanssiasuissa Cloe,  Yasmin, ja Phoebe. Mukana mm.lahjapakketti ja hiusharja
Wild life safari: Saatavana mm. Fianna ja Meygan.
Tokyo a go-go: Nukella värikkäät hiukset ja vaatetus. Mukana pakkauksessa matkalaukku. Saatavana Cloe, Yasmin, Sasha, Jade ja Fianna.
Forever Diamondz: Nuket kimmeltävissä bilevaatteissa. Erikoisuutena nukkeihin kiinnitetyt ripset.
Pretty'n'Punk: Saatavana Meygan, Cloe, Jade, Yasmin, Dylan, Cameron. Mukana mm. matkalaukku ja lemmikki.
Midnight dance: Nuket puettu goottihenkisiin vaatteisiin. Saatavana Yasmin, Meygan ja Cloe.
Rock Angelz 2005: Nukella mukana mm. mikrofoni + mikrofoniteline, kitara ja pieni jalusta nukelle. Erikoisuutena on myös nukella oleva "napakoru". Saatavana Cloe, Sasha, Yasmin, Jade ja Roxxi.
Genie Magic 2006: Nukke puettu itämaisesti ja pakkauksessa on mukana mm. koru. Saatavana Cloe, Sasha, Yasmin, Jade, Meygan ja Katia.
Magic Hair  2007: Nukke on puettu farkkuihin ja paitaan. Mukana mm. Hiusvärejä, Glitteriä, Kiharruskone ja Harja. Myöhemmin on myös valmistettu uusia Magic Hair nukkeja.
Desingned by 2008: Nuket ovat puettu omaperäisesti esim. Cloe,valkoisissa haalareissa. Mukana Hajuvesi
Party 2010: Nuket puettu bileasuihin. Mukana vaihtovaatteet,Koru, Rannerengas, Sormus, Hattu, ja Kassi.
On the mic 2011: Nuket puettu konserttiasuihin. Mukana Mikrofoni, jossa on kaksi äänitehostetta ja lauluraitaa. Saatavilla Cloe, Jade, Yasmin, ja Sasha.
On the mic (Pienempi versio) 2011: Nuket Puettu konserttiasuihin. Mukana Leikki mikrofoni, Ja Hiuslisäke.
Masqurade 2011: Nuket puettu naamiaisasuihin. Mukana mm Naamio, Naamio(Nukelle), Kasvovärejä, ja Kampa.
Elokuvat

Bratz Tähtiä ja Tyyliä
Bratz The Movie
Bratz Passion 4 Fashion Diamondz
Bratz Rock Enkelit (Rock Angelz)
Bratz Fashion Pixiez
Bratz Henkitaikaa (Genie Magic)
Bratz Girlz Really Rock
Bratz Henkitaikaa 2: Seikkailu Aavikolla (Desert Jewelz: Genie Magic 2)
Bratz Pampered Petz - Lemmikkiongelmia
Bratz Kids - Sleepover adventure
Bratz Kids Fairytale
Bratz Babyz the movie
Bratz Super Babyz
Bratz Babyz Erilainen joulu
Lisäksi vuonna 2006 ja 2007 on tehyt kaksi interaktiivista DVD -peliä nimeltään Livin It Up With The Bratz ja Bratz - Glitz 'N' Glamour. DVD:itä ei ole julkaistu Suomessa.
Vuonna 2007 Bratzeista tehtiin elokuva, jonka henkilöt ovat oikeita ihmisiä piirroshahmojen sijaan. Elokuvan nimi on Bratz: The Movie. Elokuvassa seurataan tyttöjen seikkailuja heidän aloittaessaan uudessa koulussa. Lisäksi Bratz Babyz The Movie sekä Tähtiä ja Tyyliä ovat Bratz 2D elokuvat.
CD-levyt

Bratz Rock Angelz
Genie Magic
Forever Diamodz
Fashion Pixiez
Bratz Girlz Really Rock
Bratzien aiheuttama keskustelu

Bratz-nukkejen avoin seksuaalisuus on aiheuttanut vanhemmissa hämmennystä ja huolta. Vaikka esimerkiksi nukkejen myynnin lopetusta vaativa addressikin perustettiin, kuuluville nostettiin myös maltillisempia näkökulmia. Näissä viitataan esimerkiksi siihen, että nykyään vanhempien hyväksymää Barbie-nukkeakin pidettiin aikanaan röyhkeänä ja moraalittomana. On vedottu myös lasten leikkien mielikuvituksellisuuteen. Ajatuksena on tällöin se, että lasten leikit eivät ole ehdottoman kirjaimellisia, vaan esimerkiksi pehmolelukoira voi leikissä olla vaikkapa tuomari tai karhu.
Toisaalta ensimmäisen oikeilla näyttelijöillä toteutetun Bratz-elokuvan ohjaaja on sanonut elokuvanteon vaikeimman osan olleen puvustuksen, sillä jotkin nukkejen käyttämistä vaatteista ovat niin paljastavia, että ne näyttävät oikeiden ihmisten päällä mauttomilta.
Aiheesta muualla

Bratzien virallinen sivusto. (englanniksi)
Passion Bratz Tietoa ja kuvia Bratz-nukeista. (ranskaksi) (englanniksi)
Castelo Brancon piiri

| Castelo Brancon piiri Distrito de Castelo Branco |
| --- | --- |
 Sijainti
Valtio:  Portugali
Alue:  Centro
Kuntia:  11
Hallinto:  
 – hallinnollinen keskus:  Castelo Branco
Pinta-ala:  6 627,4 km²
Väkiluku (2014):  186 830
 – väestötiheys:  28,2 as./km²
Castelo Brancon piiri on piiri Portugalin keskiosassa. Sen pääkaupunki on Castelo Branco. Piirin pinta-ala on 6 627,4 km² ja väkiluku 186 830 (vuonna 2014).
Piiri jakautuu yhteentoista kuntaan:
Belmonte
Castelo Branco
Covilhã
Fundão
Idanha-a-Nova
Oleiros
Penamacor
Proença-a-Nova
Sertã
Vila de Rei
Vila Velha de Ródão
Aiheesta muualla

Kuvia tai muita tiedostoja aiheesta Castelo Brancon piiri Wikimedia Commonsissa
Portugalin piirit
Aveiron piiri
Bejan piiri
Bragan piiri
Bragançan piiri
Castelo Brancon piiri
Coimbran piiri
Évoran piiri
Faron piiri
Guardan piiri
Leirian piiri
Lissabonin piiri
Portalegren piiri
Porton piiri
Santarémin piiri
Setúbalin piiri
Viana do Castelon piiri
Vila Realin piiri
Viseun piiri
Cecilia Rosa de Jesus Talangpaz

Äiti Cecilia Rosa de Jesus Talangpaz (16. heinäkuuta 1693 Calumpit, Bulacan, Filippiinit – 31. heinäkuuta 1731 San Sebastian, Calumpang, Manila, Filippiinit) oli nunna ja järjestön Augustinian Recollect Sisters perustaja siskonsa äiti Dionisia de Santa Maria Mitas Talangpazin kanssa. Hän eli seuraavien 5 paavien hallintokausien aikana: Innocentius XII (1691–1700) , Klemens XI (1700–1721), Innocentius XIII (1721–1724), Benedictus XIII (1724–1730) ja Klemens XII (1730–1740). Hänen kanonisaatioprosessinsa on avattu.
Burlakat

Burlakat on Rääkkylästä kotoisin oleva kansanmusiikkiyhtye. Yhtye esittää rajakarjalaisista alueen omakielisistä kansanlauluista omia, iloisia ja meneviä sovituksiaan. Yhtyeen nimi on karjalan kieltä ja tarkoittaa kulkureita.
Keski-Karjalan kansalaisopiston yhtyesoiton opintopiirin opiskelijajoukko perusti Burlakat vuonna 1993. Yhtyeeltä on ilmestynyt kolme levyä: Tšastuška (1999), Magie (2003) ja Oma (2009). Humppa Records on julkaissut Magien myös Saksassa.
Vuonna 2002 Burlakat valittiin Kaustisen kansanmusiikkijuhlien juhlayhtyeeksi.
Aiheesta muualla

Virallinen sivu (Arkistoitu – Internet Archive)
Burlakoiden tuotanto MusicBrainz-tietokannassa
Burlington (Kanada)

| Burlington |
| --- | --- |

 Burlington
 Koordinaatit: 43°19′28″N, 79°47′46″W 
Valtio:   Kanada
Provinssi:  Ontario
Piirikunta:  Halton
Perustettu:  1874
Hallinto:  
 – Hallinnon tyyppi:  Burlingtonin kaupunginvaltuusto
 – Pormestari:  Cam Jackson
Pinta-ala:  
 – Kokonaispinta-ala:  187 km²
Väkiluku (2006):  164 415
 – Väestötiheys:  885 as./km²
Aikavyöhyke:  UTC-5
 – Kesäaika:  UTC-4
Suuntanumero(t):  905
Motto::  Stand By
 
 burlington.ca 
Infobox OKVirheellinen NIMI-arvo: 
Burlington on Suur-Torontoon kuuluva kaupunki Ontarion provinssissa Kanadassa. Kaupungissa elää noin 164 000 ihmistä, joista 92 % on eurooppalaista syntyperää ja 80 % on kristittyjä (2006). Aasialais- ja afrikkalaistaustaisen väestön osuus on erittäin pieni.
Burlingtonissa on Kanadan suurin kasvitieteellinen puutarha.
Aiheesta muualla

Kuvia tai muita tiedostoja aiheesta Burlington (Kanada) Wikimedia Commonsissa
Worms

| Worms |
| --- | --- |

 vaakuna
 Worms
 Koordinaatit: 49°38′N, 08°22′E 
Valtio:  Saksa
Osavaltio:  Rheinland-Pfalz
Hallinto:  
 – Pormestari:  Adolf Kessel (CDU)
Pinta-ala:  
 – Kokonaispinta-ala:  108,73 km²
Korkeus:  100 m m
Väkiluku:  80 296
 – Väestötiheys:  739 as./km²
 
 www.worms.de  
Infobox OKVirheellinen NIMI-arvo: 
Worms on kaupunki Lounais-Saksassa Rheinland-Pfalzin osavaltiossa. Wormsin nimi on kelttiläistä alkuperää: Borbetomagus tarkoitti asutusta vesien äärellä. Latinaksi se muuttui muotoon Wormatia, joka on ollut käytössä 500-luvulta asti.[lähde? ]
Nykyään Worms on teollisuustoiminnan keskus ja kuuluisa paikallisista Liebfraumlich-viineistään. Kaupungissa on myös kemian- ja metalliteollisuutta. Vuoden 2013 lopussa Wormsissa oli noin 80 296 asukasta.
Worms väittää olevansa paikka, johon Saksan kansalliseepos Nibelungein laulu (Nibelungenlied) sijoittuu – samaa tosin väittää moni muukin kaupunki. Kaupunkiin avattiin multimediaa käyttävä Nibelungen-museo vuonna 2001 ja vuosittainen festivaali pyrkii tavoittamaan eepoksen ilmapiirin.
Historia

Worms on ollut olemassa viimeistään 300-luvulla, ja siellä on sijainnut piispanistuin vuonna 614. Kaupunki kukoisti erityisesti sydänkeskiajalla.[lähde? ]
Worms on kenties kuuluisin tuomiokirkostaan, joka on parasta romaanista arkkitehtuuria Saksassa. Tuomiokirkosta on jäljellä joitain osia aikaisemmasta romaanisesta tyylistä 900-luvulta, mutta suurin osa kirkosta on 1000- ja 1100-luvuilta ja edustaa goottilaista arkkitehtuuria.
Kaupungissa on myös neljä muuta romaanisen tyylin kirkkoa sekä vanhan kaupungin romaaninen linnoitus. Romaanisen arkkitehtuurin saralla Worms on Saksan toiseksi merkittävin kaupunki Kölnin jälkeen.
Kaupunki sai laajoja oikeuksia keisari Henrik III:lta vuonna 1074, ja kaupungista tuli myöhemmin valtakunnankaupunki (Reichsstadt), joka oli vastuussa vain itse keisarille. Tämän vuoksi kaupunki on toiminut näyttämönä monelle merkittävälle tapahtumalle Pyhässä saksalais-roomalaisessa keisarikunnassa
Vuonna 1122 solmittiin Wormsin konkordaatti
Wormsin valtiopäivien valtakunnanreformi yritti pitää koossa hajoavaa keisarikuntaa 1495
Wormsin valtiopäivillä Martti Luther julistettiin kirkonkiroukseen 1521
Worms oli aikaisemmin juutalaisuuden keskus. 1000-luvulta peräisin oleva hautausmaa on Euroopan vanhimpia ja kaupunkiin rakennettiin synagoga vuonna 1034. Suurin osa juutalaisesta kaupunginosasta ja juutalainen yhteisö tuhoutui kristalliyönä 1938, mutta 1970- ja 1980-luvun restaurointien jälkeen monet rakennukset ovat lähes alkuperäisessä muodossaan.
Kaupunki on historiansa aikana tuhoutunut lähes täysin kahdesti. Vuonna 1689 ranskalaiset joukot valtasivat kaupungin yhdeksänvuotisessa sodassa ja tuhosivat sen lähes maan tasolle (Worms oli Ranskan hallussa taas 1789–1816). Myös toisessa maailmansodassa kaupunkia pommitettiin ankarasti.
Aiheesta muualla

Kuvia tai muita tiedostoja aiheesta Worms Wikimedia Commonsissa
Wormsin tuomiokirkko
Yrkeshögskolan Arcada

| Ammattikorkeakoulu Arcada   Yrkeshögskolan Arcada |
| --- | --- |

Perustettu:  1996
Rehtori:  Mona Forsskåhl
Toimipaikat:  Helsinki
Toimitilat:  Jan-Magnus Janssonin aukio 1, 00560 Helsinki
Opiskelijamäärä:  2 390 (vuonna 2014)
Kotisivu:  www.arcada.fi
Arcadan opiskelijakunnan kerhotalo Cor-huset.
Yrkeshögskolan Arcada (31.12.2013 saakka Arcada - Nylands svenska yrkeshögskola) on ruotsinkielinen, noin 2 400 opiskelijan ja 190 työntekijän ammattikorkeakoulu Helsingin Arabianrannassa.
Arcada tarjoaa koulutusta ruotsiksi ja englanniksi: 17 ammattikorkeakoulututkintoa (bachelor/AMK) ja neljä ylempää ammattikorkeakoulututkintoa (master/YAMK). Arcadan koulutusaloihin kuuluvat liiketalous, liikunta, media, kulttuuri, tekniikka ja sosiaali- ja terveysala. Koulutustoiminta on jaettu neljään yksikköön.
Arcada tarjoaa täydennyskoulutusta aikuisopiskelijoille liiketalouden, tekniikan, median, matkailun ja liikunnan alalla sekä sosiaali- ja terveysalalla.
Arcadan tutkimus- ja kehitystoiminta keskitetty neljään alueeseen:
Kulttuuriala
Toiminnalliset, tarkoituksenmukaiset materiaalit
Liikealan kehitys ja tiedon analysointi
Potilasturvallisuus, terveyden edistäminen ja sosiaalinen osallistuminen
Tausta

Korkeakoulu perustettiin 1996 kun Helsingfors svenska sjukvårdsinstitut (Sjukis), Svenska handelsläroverket (Lilla Hanken), Tekniska läroverket i Helsingfors (Verket) ja Folkhälsans socialläroanstalt yhdistyivät. Arcada sai vakituisen ammattikorkeakoulutoimiluvan 1998. Vuonna 2004 korkeakoulu jätti tilansa Alppilassa, Lauttasaaressa ja Tapiolassa ja siirtyi yhteen toimipisteeseen Helsingin Arabianrantaan.
Arcadan kampus

Marraskuussa 2004 Majstrandenin (alue Helsingin Arabianrannassa) rakennustyöt aloitettiin, tavoitteena luoda uusi kampuskortteli Ammattikorkeakoulu Arcadan ja Ammatti-instituutti Prakticumin ympärille sisältäen 227 opiskelija-asuntoa ja koulutustiloja. Ensimmäiset asunnot olivat muuttovalmiita 2006 ja seuraavat asunnot valmistuivat vuoden 2012 lopussa. Tällä hetkellä Arcadan kampuksella on yhteensä lähes 500 opiskelija-asuntoa ja rakenteilla lisää yhdessä urheiluhallin kanssa.
Arcadan opiskelijakunta ASK

Arcadan opiskelijakunta perustettiin 1997 ja on Arcadan opiskelijoiden etujärjestö. Opiskelijakunta työskentelee sekä paikallisella-, että kansallisella tasolla SAMOK (Suomen opiskelijakuntien liitto) -jäsenyyden kautta ja on edustettuna Arcadan eri organisaatioryhmissä. Arcadan opiskelijakunnan ASK:in lisäksi Arcadalla löytyy viisi ainejärjestöä: Commedia, HanSe Sf, HOSK, TLK ja Kult.
Aiheesta muualla

Oppilaitoksen kotisivut
Opiskelijakunta ASK
Cecilia Salvai

Cecilia Salvai
Cecilia Salvai (s. 2. joulukuuta 1993 Pinerolo) on italialainen jalkapalloilija, pelipaikaltaan puolustaja.
Salvai on edustanut Italian naisten maajoukkuetta vuoden 2013 EM-kisoissa, jossa hän pelasi avauskokoonpanossa kahdessa alkulohko-ottelussa sekä puolivälieräottelussa. Vuonna 2012 hän pelasi alle 20-vuotiaiden MM-kisoissa.
Seuratasolla Salvai edustaa Bardolino Veronaa.
Charles Duke

| Charles Moss Duke Jr>  |
| --- | --- |

Henkilötiedot
Syntynyt: 3. lokakuuta 1935 (ikä 89) Charlotte, Pohjois-Carolina
Kansalaisuus:  yhdysvaltalainen
Ammatti:  koelentäjä
Ura
Tyyppi:  astronautti
Sotilasarvo:  prikaatikenraali, USAF
Aika avaruudessa:  11 pv. 1 h 51 min.
Lennot

:  Apollo 16
 
Aiheesta muualla
www.charlieduke.net/index.html
Charles Moss Duke Jr. (s. 3. lokakuuta 1935) on yhdysvaltalainen astronautti. Hän on yksi niistä kahdestatoista ihmisestä, jotka ovat tähän mennessä astuneet Kuun pinnalle.
Duke syntyi Pohjois-Carolinassa ja tuli NASA:n valitsemaksi vuonna 1966. Hän on naimisissa Dorothy Meade Clairbornen kanssa, ja hänellä on kaksi 1960-luvulla syntynyttä poikaa.
Duken käynti Kuussa tapahtui osana Apollo 16 -lentoa huhtikuussa 1972.
Kuvagalleria

Charles Duke Kuussa
Apollo 16.
Charlie Duke, 2.10.2008, Technik Museum Speyer
Aiheesta muualla

Kuvia tai muita tiedostoja aiheesta Charles Duke Wikimedia Commonsissa
Charles Duken virallinen verkkosivu (Arkistoitu – Internet Archive) (englanninkielinen)
Bio at Astronautix (en)
Chris Vermeulen

Chris Vermeulen Philip Islandin radalla vuonna 2006
Chris Vermeulen (s. 19. kesäkuuta 1982) on australialainen ratamoottoripyöräilijä. Hän teki kansainvälisen läpimurtonsa Superbiken MM-sarjassa, jossa hän sijoittui kaudella 2004 neljänneksi ja kaudella 2005 toiseksi. Vermeulen ajoi Superbike-sarjassa Hondalla, ja hän pääsi ajamaan kauden 2005 lopulla kaksi MotoGP-kisaa (Australiassa ja Turkissa) Camel Honda Pons -tallin pyörällä. Hän sijoittui molemmissa kilpailuissa 11:nneksi. Vermeulen oli ehtinyt uransa aikana leimautua Hondan mieheksi, joten olikin yllätys, kun Suzuki ilmoitti palkanneensa Vermeulenin kuljettajakseen kaudelle 2006. Vermeulen otti ensimmäisen MotoGP-paalupaikkansa kauden 2006 kolmannessa kilpailussa Turkissa märällä radalla. Toinen paalupaikka, ja ensimmäinen kuivalla kelillä, irtosi heinäkuussa Yhdysvaltain Laguna Secassa. Vermeulen johti Laguna Secan kisaa pitkään ja olisi luultavasti ajanut palkintokorokkeelle, mutta hän hiipui teknisen ongelman takia kuudenneksi. Kotikisassaan Phillip Islandin radalla Vermeulen otti MotoGP-uransa ensimmäisen palkintopallisijoituksen ajettuaan sadekelillä kakkoseksi. MM-sarjan loppupisteissä Vermeulen oli 11. kerättyään 98 pistettä. Kaudella 2007 Vermeulen jatkaa Suzukilla amerikkalaisen John Hopkinsin tallitoverina.
Yö autiolla vuorella

Yö autiolla vuorella (ven. Ночь на Лысой горе, Notš na Lysoi gore) on venäläisen Modest Musorgskin vuonna 1867 säveltämä ohjelmallinen orkesteriteos. Sen useimmin esitetty versio on Nikolai Rimski-Korsakovin Musorgskin kuoleman jälkeen vuonna 1886 tekemä soitinnus. Rimski-Korsakovin versio perustuu lähes kokonaan Musorgskin alkuperäisteoksen teemoihin. Rimski-Korsakov luonnehti Musorgskin saaneen tähän teokseen vahvoja vaikutteita Hector Berliozilta ja Franz Lisztiltä.
Musorgski käytti teoksessaan innoituksen lähteinä venäläistä kirjallisuutta ja kansanperinnettä. Hän ei saanut sävellystään esitetyksi ja päätti sisällyttää sen oopperabalettiinsa Mlada sekä keskeneräiseksi jääneeseen oopperaansa Sorotšinskin markkinat.
Alkoholisoitunut ja köyhä Musorgski kuoli 42-vuotiaana vuonna 1881. Hänen kollegansa ja ystävänsä Rimski-Korsakov alkoi pian soitintaa Yötä autiolla vuorella uudelleen. Sävellyksen ovat soitintaneet myös Leopold Stokowski, Gottfired von Einem ja Vissarion Šebalin.
Musorgski esitti teokselle yksityiskohtaisen kuvauksen sen partituurissa: "Yliluonnollisten äänien maanalainen pauhu. Pimeyden henget saapuvat. Mustan Jumalan ylistys. Musta messu. Noitien kokous, jonka keskeyttää pienen kirkon kaukainen kellojensoitto, jolloin pahat henget häviävät. Päivä koittaa."
Elokuvaohjaaja Aleksandr Aleksejev teki vaimonsa Claire Parkerin kanssa vuonna 1933 sävellyksen pohjalta abstraktin animaatioelokuvan Une nuit sur le mont chauve. Yö autiolla vuorella sisältyy myös Walt Disneyn elokuvaan Fantasia vuodelta 1940.
Musiikki kuullaan myös Kingdom Hearts pelissä End of the World maailmassa.
Kokoonpano

Alkuperäinen:
viulut, alttoviulut, sellot, kontrabassot
1 piccolo, 2 huilua, 2 oboeta, 2 klarinettia, 2 fagottia
4 käyrätorvea, 2 kornettia, 2 trumpettia, 3 pasuunaa, 1 tuuba
patarummut, bassorumpu, pikkurumpu, triangeli, tamburiini, lautaset, gongi
Rimski-Korsakovin versio:
viulut, alttoviulut, sellot, kontrabassot
1 piccolo, 2 huilua, 2 oboeta, 2 klarinettia, 2 fagottia
4 käyrätorvea, 2 trumpettia, 3 pasuunaa, 1 tuuba
patarummut, bassorumpu, lautaset, tam-tam, kello
harppu
World Snooker Association

World Snooker Association (WSA), pidemmin World Professional Billiards & Snooker Association (WPBSA), on ammattilaissnookeria hallinnoiva organisaatio, jonka päämaja sijaitsee Bristolissa, Englannissa.
Organisaatio

WPBSA:n tärkeimmät tehtävät turnauskiertueen ja kaupallisten oikeuksien hallinnoinnin lisäksi ovat snookerin sääntöjen ja ohjeiden laatiminen sekä kurinpidolliset asiat, jotka liittyvät ammattilaisurheiluun. Yhdistys myös palkitsee parhaat pelaajat ja urheilun myötävaikuttajat.
Organisaatio > Jäsenet

Organisaation puheenjohtajana toimii Barry Hearn Sir Rodney Walkerin jäätyä eläkkeelle. Muut jäsenet ovat kuusikertainen maailmanmestari Steve Davis, David Douglas, Jason Ferguson, Brandon Parker.
John Higginsin manageri Pat Mooney sai potkut organisaation johtotehtävistä oltuaan osallisena sopupelisyytöksissä keväällä 2010 . Mooney toimi myös mm. Graeme Dottin managerina, mutta Dott lopetti yhteistyön välittömästi skandaalin tultua julki .
Organisaatio > World Snooker

World Snooker on WPBSA:n kaupallisten oikeuksien omistaja, käytännön järjestelyiden toteuttaja sekä julkinen edustaja. Se vastaa ammattilaisten pääkiertueen (main tour) järjestämisestä, turnausten sponsorisopimuksista sekä televisio-oikeuksista. World Snooker järjestää vuosittain ranking-turnaukset kuten World Snooker Championship (maailmanmestaruusturnaus), UK Championship ja Grand Prix sekä kutsuturnaukset kuten arvostettu The Masters.
Snooker on yksi suosituimmista urheilulajeista Britteinsaarilla ja sitä harrastaa yli 4 miljoonaa aikuista. Lajin tv-suosio on suuri, sillä esimerkiksi vuoden 2005 MM-finaalia seurasi n. 7,8 miljoonaa ihmistä BBC-kanavalla. Suosio on kasvussa myös muualla maailmassa, ja World Snookerin ja Eurosportin tekemä lähetyssopimus kattaa 51 eri aluetta ja 95 miljoonaa kotia Euroopassa, Pohjois-Afrikassa sekä Kaukoidässä. Ammattilaisten snookeria voi seurata siis myös Suomessa.
Organisaatio > World Snooker Academy at the English Institute of Sport

World Snookerilla on snooker-akatemia Sheffieldissä, Englannissa. Akatemia otettiin käyttöön vuonna 2006 ja se tarjoaa kattavat harjoittelutilat niin amatööri- kuin ammattilaispelaajillekin. Akatemian rahoittajana toimii Yorkshire Forward. Sheffieldissä järjestetään harjoittelun lisäksi myös ammattilaisturnausten karsintakierrokset. Akatemiassa harjoittelee muun muassa nuori superlupaus Ding Junhui, joka on voittanut jo kolme ranking-turnausta alle 21-vuotiaana.
Organisaatio > Tuomarit

Snookerin ammattilaisturnauksissa toimivat tunnetuimmat tuomarit ovat hollantilainen Jan Verhaas ja englantilaiset Eirian Williams, Michaela Tabb, Alan Chamberlain, Johan Oomen, Colin Humphries sekä Peter Williamson. Myös muita tuomareita, kuten maltalainen Terry Camilleri on esiintynyt pääkiertueen turnauksissa. Tabb on ensimmäinen naispuolinen tuomari, joka on tuomaroinut ranking-turnauksen finaalin.